Lav et referat af nedenstående tekst:

Tekst:
Fra klokken 07:00 om morgenen til omkring solnedgang står Lars Søndergaards gaskanon og skyder tæt ved Hobro. Gaskanonen skal skræmme fuglene væk, så de ikke spiser foderet til køerne og eventuelt bringer sygdomme med sig. - Hvis køerne får salmonella, det er jeg ikke glad ved. Det er for,  at forbrugerne får nogle gode fødevarer, og det skal hele tiden have kvalitet, siger Lars Søndergaard. Hos naboerne har de ikke lige så stor fidus til Lars Søndergaards gaskanon. Jens Jørgen Andersen bor cirka en kilometer væk. - Det største problem for os ligger herinde. Han er blevet så skudræd, og han vil faktisk ikke udenfor, siger Jens Jørgen Andersen, mens han åbner døren ind til hunden. Derfor har Jens Jørgen Andersen og otte andre omkringliggende huse klaget til kommunen over bragene fra gaskanonen. Nye regler besluttet Ovenpå klagen skulle Udvalget for Teknik og Miljø mandag aften beslutte, om der skulle ændres i reglerne om gaskanoner. Og det blev der. - Vi godkender det regulativ, som forvaltningen har foreslået og udarbejdet. For det første vil vi gerne, at folk kan bo på landet uden at blive forstyrret, og så ved vi også, at der findes alternativer til at bekæmpe fuglene, siger formanden for Udvalget for Teknik og Miljø, Jørgen Hammer Sørensen fra Dansk Folkeparti. Helt konkret betyder regulativet, at hvis der er naboer indenfor 600 meter, så må man ikke bruge en gaskanon. Hvis der er naboer mellem 600 og 1000 meter væk, så må gaskanoner bruges indenfor bestemte tidspunkter, og hvis der ikke er naboer indenfor en kilometer, så må gaskanoner bruges uhæmmet. Ifølge udvalgsformanden, Jørgen Hammer Sørensen, findes der gode alternativer til at holde fugle væk fra marker og foderbunker. - Det kan være noget med net, og man kan få censorstyrede højttaleranlæg, som laver rovfugleskrig, hver gang den fornemmer, der er fugle. Det kan også være en robotplæneklipper, der er udstyret med en falsk ræv, som holder fuglene væk, siger Jørgen Hammer Sørensen. Afstemningen i Teknik og Miljø-udvalget fordelte sig sådan, at der var seks, som stemte for, mens Niels Erik Poulsen fra Venstre var eneste mand, der stemte imod.

Referat:
En konflikt om en gaskanon har mandag aften gjort, at reglerne er blevet ændret i Mariagerfjord Kommune.